|  |  |  |  |  |
| --- | --- | --- | --- | --- |
|  |  | | | **ESIOPETUKSEN TOIMINTASUUNNITELMA** |
| Päivähoitoyksikkö / toimipiste  Pk Lammikko | | | Toimintakausi       2018-2019 | | |
| Osoite  Leikkikuja 4, 00940 helsinki | | | | | |
| Puhelin  09 31062789 | | | Sähköpostiosoite  pk.lammikko@hel.fi | | |
| Päivämäärä jolloin esiopetuksen toimintasuunnitelma  on käsitelty ja hyväksytty  23.10.2018 | | Päiväkodin johtajan allekirjoitus ja nimenselvennys  Taina Saariluoma | | | |

302-091 28.3.2018

|  |  |
| --- | --- |
| **Oppimisympäristön ja pedagogisen toiminnan kuvaus**  (ryhmät, esiopetuksessa olevien lasten määrä, tilat, pedagogiset tai toiminnalliset ratkaisut ja painotukset)  **Rentuka**t: 15 esikoululaista   * iso ryhmähuone ja 2 pienempää pöydällistä huonetta   **Vehkat**: 5 integroidun erityisryhmän esikoululaista, joilla pidennetyn oppivelvollisuuden päätös   * kaksi toimintahuonetta   Lisäksi salia käytetään musiikki-ja liikuntatuokioihin sekä leikkitilana. Vuoroulkoilu mahdollista myös muiden ryhmien tilojen käytön. Oppimisympäristönä toimii myös läheinen Lampi-puisto ja Vesalan kenttä.  Retket avaavat koko kaupungin oppimisympäristöksi. Retkiä tullaan tekemään metsään, kirjastoon, konsertteihin, kulttuurikeskuksiin, museoihin ja erilaisiin lastentapahtumiin.  Toiminnallinen ja leikillinen, lasten ajatukset huomioon ottava positiivinen pedagogiikka on esiopetuksen perustana. | |
| **Laaja-alainen osaaminen** (mitä toimipistekohtaisia asioita ja toteuttamisen tapoja, miten lapset osallistuvat ja vaikuttavat toiminnan ja oppimisympäristön  suunnitteluun?)  Aamu-/päiväpiiri on tilanne, jossa lapset usein haluavat kertoa ajatuksistaan. Siinä he voivat tuoda esille toiveitaan tominnasta tai oppimisympäristöstä. Lapsille tärkeät, kiinnostavat ja mieluisat asiat saadaan parhaiten selville, myös arempien tai kieltä huonosti osaavien, pienryhmissä ja kahdenkeskisissä keskusteluissa.  Lasten ajatuksia ja toiveita kysellään sekä lapsilta että vanhemmilta. Kiinnostuksen kohteita havainnoidaan ja niitä liitetään esiopetuksen oppimisen alueiden sisällöiksi.. | |
| **Oppimiskokonaisuudet, teemat, projektit**  Oppimiskokonaisuuksia varten kuunnellaan lasten kiinnostuksen kohteita. Alkusyksystä ystävyyteen liittyvät teemat ovat nousseet esille, mistä riittääkin teemaa pitkäksi aikaa. Myös satumaailma, mm. jättiläiset herättävät kiinnostusta.  Musiikkipainotteisen pk Lammikon läpäisevänä teemana on musiikin kautta oppiminen. Laulujen, lorujen, soiton ja liikunnan välityksellä voidaan opettaa monia esiopetukseen liityviä teemoja. Esikoululaiset opettelevat soittamaan 5-kielisillä kanteleilla sekä monilla rytmi- ja melodia soittimilla. Vehkat käyttävät musiikkia oppimisen tukena soittaen,laulaen ja esittäen. Vehkoissa käytössä myös Molli-materiaali, jonka avulla opitaan kaveritaitoja ja vuorovaikutusta. | |
| **Toiminnan dokumentointi ja arviointi**  Toimintaa dokumentoidaan ottamalla valokuvia tai videoita, joita laitetaan esille. Lapset saavat itse kuvata kameralla. Lasten kädentöitä laitetaan esille. Esikoulutehtäviä kerätään kansioon, joista lapsi itse voi havainnoida omaa oppimstaan. Opetellaan itsearviointia. | |
| **Huoltajien osallisuus**  Huoltajilta on kysytty sekä kirjallisesti että suullisesti heidän ajatuksiaan ja toiveitaan esiopetuksesta. Leops-keskusteluja käydään vähintään syksyllä ja keväällä. Eskari-info alkusyksyllä sekä päivittäiset kohtaamiset ovat tilanteita, joissa vanhemmat saavat tuoda ajatuksiaan esille. Pidennetyn oppivelvollisuuden info perheille, jossa käydään läpi lapsen oppipolkua.  Erilaiset tapahtumat pyrkivät lähentämään henkilöstön ja vanhempien yhteistyötä. Vanhempia pyydetään myös mukaan retkille. | |
| **Yhteisöllinen oppilashuolto** (opetusryhmien hyvinvointi, kiusaamisen ehkäisy, sukupuolten tasa-arvo)  Turvallinen, kaikkia arvostava ja hyväksyvä ilmapiiri luo perustan lasten hyvinvoinnille. Kannustava ja positiivinen pedagogiikka voi toimia ennaltaehkäisijänä kiusaamiseen. Kiusaamisen havainnointi ja siihen heti puuttuminen on periaatteena. Ryhmän yhteisissä säännöissä painotetaan, että ketään ei jätetä yksin eikä toisen vastauksille naureta. Hyvien tapojen ja kaveritaitojen oppiminen arjessa.  Tarvittaessa käytetään esiopetuksen kuraattorin palveluita. | |
| **Eri kieli- ja kultturitaustaisten lasten suomi toisena kielenä opetuksen järjestelyt, äidinkielen tuki ja tarvittaessa valmistava opetus**  Lasten kielitaitoa kartoitetaan ja leopsiin kirjataan tavoitteet. Pienryhmässä harjoitellaan tarvittavaa sanastoa, käsitteitä ym. Kuvat, leikit, laulut, pelit, tabletin käyttö sekä keskustelut edesauttavat suomen kielen oppimista. Eri kulttuurien tavoista ja juhlista keskustellaan ja niistä pyydetään tietoa, kuvia ja tavaroita vanhemmilta.  Vanhempien kanssa keskustellaan oman äidinkielen puhumisen tärkeydestä ja kannustetaan siihen.  Alueen S2-opettaja käy havainnoimassa lapsia ja konsultoi henkilökuntaa. Keväällä s2-opettaja tekee kielitaidon arvion tarviseville. Opetuksen tukena on myös erilaiset materiaalipaketit, esimerkiksi Ota koppi. | |
| **Yleistä, tehostettua ja erityistä tukea saavien lasten esiopetuksen järjestelyt**    Huoltajille kerrotaan poikkeavaan koulun aloitukseen liittyvistä asioista ja kuulemismenettelyistä.   * Yksilölliset tehostetun ja erityisen tuen suunnitelmat kirjataan lapsikohtaisiin suunnitelmiin. * Moniammatilliseen arviointikeskusteluun osallistuvat päiväkodin johtaja, lastentarhanopettaja, kiertävä erityislastentarhanopettaja sekä tarvittaessa suomi toisena kielenä -opettaja, neuvolan terveydenhoitaja tai muu asiantuntija.   Rentukka-ryhmässä tehostettua tukea saavat lapset toimivat integroidusti esiopetusryhmässä ja saavat tarvittaessa yksilöllistä ohjausta. Heidän kehitystään seurataan, arvioidaan ja asetetaan tarvittaessa uusia tavoitteita.  Pidennetyn oppivelvollisuuden esiopetus tapahtuu integroidussa erityisryhmässä, jossa lapset saavat esiopetusta oman kehitystasonsa mukaisesti. Tavoitteet tehdään vanhempien kanssa yhdessä keskustellen ja kuunnellen heidän toiveitaan esiopetuksen suhteen.Lapsia myös osallistetataan toimintaan heitä kuunnellen. Lasten vahvuudet huomioidaan esiopetuksessa opetellen oppimisen taitoja esiopetusvuoden aikana. Positiivinen pedagogiikka suuntaa toimintaamme ja esiopetus on näillä lapsilla hyvin yksilöllistä huomioiden heidän taidot ja vahvuudet. Käytämme koko päivän oppimiseen mm. pelaamalla pelejä ja tehden kori-ja pöytätehtäviä. Integroidumme Rentukoiden esiopetusryhmän kanssa retkillä sekä joitakin kertoja toiminta/ musiikkihetkillä toimintakauden aikana. Leops-keskusteluissa käymme lapsen tulevaa oppipolkua läpi ja keskustelemme tarvittaessa opetusviraston erityisasiantuntijan kanssa eri koulu/ luokka vaihtoehdoista. | |
| **Esiopetuksen ja perusopetuksen välinen yhteistyö** (yhteistoimintasuunnitelma)  Liite Yhteistoimintasuunnitelmia Vesalan peruskoulun kanssa on päivitetty viimeksi syksyllä 2016. Kontulan ala-asteen kanssa 2017. | Suunnitelman  päivämäärä |
| **Muut yhteistyötahot**  Neuvola, esiopetuksen kuraattori, lasten puheterapeutit, lähikoulut, Lastensairaala ja mahdolliset muut toimijat. | |